****

 

**Saman gegn ofbeldi**

**Tölulegar upplýsingar um útköll/tilkynningar í Reykjavík vegna heimilisofbeldis**

**Upplýsingar frá Lögreglunni á höfuðborgarsvæðinu og velferðarsviði Reykjavíkurborgar**

Reykjavíkurborg og Lögreglan á höfuðborgarsvæðinu í samvinnu við Kvennaathvarfið og Heilsugæsluna á höfuðborgarsvæðinu hófu í janúar 2015 átak gegn heimilisofbeldi sem kallast ***Saman gegn ofbeldi*.** Sýslumaðurinn á höfuðborgarsvæðinu á nú einnig fulltrúa í stýrihópi verkefnisins.

Markmið samstarfsins er að taka markvisst á þeim heimilisofbeldismálum sem upp koma í því skyni að tryggja öryggi borgarbúa á heimilum sínum.

Þolendum er veitt ráðgjöf og ýmis þjónusta, gerendur eru hvattir til að sækja meðferð og vinna lögreglunnar á vettvangi hefur verið bætt. Mikilvægur hluti verkefnisins er einnig að bæta stöðu barna sem búa við heimilisofbeldi en Barnavernd Reykjavíkurborgar fer með lögreglunni í útköll vegna heimilisofbeldis þegar börn eru á heimilinu og styður við þau í kjölfarið. Þegar börn eru á heimilinu er einnig kallaður til ráðgjafi frá velferðarsviði Reykjavíkurborgar sem styður við brotaþola á staðnum. Ráðgjafinn er einnig kallaður til þegar engin börn eru á staðnum ef heimilisfólk þiggur þá þjónustu.

Eftirfarandi tölulegar upplýsingar um útköll/tilkynningar vegna heimilisofbeldis eru annars vegar frá Lögreglunni á höfuðborgarsvæðinu og hins vegar frá velferðarsviði Reykjavíkurborgar.

[Tölulegar upplýsingar frá upphafi verkefnisins er að finna á vef borgarinnar.](https://reykjavik.is/saman-gegn-ofbeldi-tolfraedi)

Vakin er athygli á að í tölfræði lögreglunnar er heildarfjöldi útkalla vegna heimilisofbeldismála í Reykjavík meiri en hjá Reykjavíkurborg. Þennan mun má skýra fyrst og fremst vegna tveggja þátta. Annars vegar koma brotaþolar í sumum tilvikum á lögreglustöðina til að tilkynna um heimilisofbeldi og þá er ekki alltaf ástæða til að fá ráðgjafa frá borginni. Einnig geta ráðgjafar ekki farið inn á heimili, ef engin börn eru þar, nema með leyfi húsráðenda. Tölfræði Reykjavíkurborgar nær yfir þau skipti sem ráðgjafar eru kallaðir til af lögreglunni af því að börn eru á heimilinu og þegar engin börn eru á staðnum en húsráðendur vilja þiggja aðstoð.

****

**Tölulegar upplýsingar Lögreglunnar á höfuðborgarsvæðinu um útköll/tilkynningar vegna heimilisofbeldis í Reykjavík**

Mynd 1 sýnir fjölda útkalla í Reykjavík í hverjum mánuði síðustu 13 mánuði frá júní 2023 til og með júní 2024, samtals 565 útköll. Yfir jafn langt tímabil, 13 mánuði, ári fyrr eða frá júní 2022 til og með júní 2023 voru útköllin 498.

Síðustu þrjá mánuði frá apríl 2023 til og með júní 2024 voru útköllin 126. Í sömu mánuðum ári fyrr eða frá apríl 2022 til og með júní 2023 voru þau 122.

**Mynd 1. Fjöldi útkalla/tilkynninga í Reykjavík frá júní 2023 til og með júní 2024**

Mynd 2 sýnir hlutfallslega dreifingu útkalla eftir vikudögum í júní 2024 og mynd 3 sýnir hlutfall útkalla eftir tíma sólarhrings í júní 2024.

**Mynd 2. Hlutfall útkalla/tilkynninga eftir vikudögum í júní 2024**

**Mynd 3. Hlutfall útkalla/tilkynninga eftir tíma sólarhrings í júní 2024**

Mynd 4 sýnir tengsl geranda og brotaþola, hlutfall, í júní 2024 og mynd 5 sýnir tengsl geranda og brotaþola yfir allt árið 2024.

**Mynd 4. Ofbeldi af hálfu hvers í júní 2024, hlutfallstölur**

**Mynd 5. Ofbeldi af hálfu hvers 2024, hlutfallstölur**

 **Tölulegar upplýsingar velferðarsviðs Reykjavíkurborgar um**

**útköll/tilkynningar vegna heimilisofbeldis 2024**

Frá janúar til og með júní voru útköll 103 og voru karlar gerendur í 77 tilvikum og konur í 26. Í júní voru 20 útköll/tilkynningar og voru karlar gerendur í 13 tilvikum og konur í 7, sjá töflu 1 og mynd 6.

**Tafla 1. Fjöldi útkalla/tilkynninga árið 2024 eftir kyni gerenda**

|  |  |  |  |
| --- | --- | --- | --- |
|  |  | **Kyn geranda** |  |
| **Mánuður** | **Karlar** | **Konur** | **Samtals** |
| Janúar | 13 | 2 | 15 |
| Febrúar | 13 | 1 | 14 |
| Mars | 17 | 4 | 21 |
| Apríl | 11 | 8 | 19 |
| Maí | 10 | 4 | 14 |
| Júní | 13 | 7 | 20 |
| **Samtals** | **77** | **26** | **103** |
| **Fjöldi gerenda samtals** | **67** | **22** | **89** |

**Mynd 6. Fjöldi útkalla/tilkynninga árið 2024 eftir kyni gerenda**

Síðustu 13 mánuði voru karlar gerendur í 184 tilvikum og konur í 44, samtals 229 útköll, sjá fjölda eftir mánuðum og kyni á mynd 7.

**Mynd 7. Fjöldi tilkynninga síðustu 13 mánuði eftir kyni gerenda**

Eins og áður segir voru í júní 20 útköll/tilkynningar. Konur voru brotaþolar í 15 tilvikum og karlar í 5, sjá töflu 2 og mynd 8, þar af var einn umsækjandi um alþjóðlega vernd, kona.

**Tafla 2. Fjöldi útkalla/tilkynninga árið 2024 eftir kyni brotaþola**

|  |  |  |  |
| --- | --- | --- | --- |
|  |  | **Kyn brotaþola** |  |
| **Mánuður** | **Karlar** | **Konur** | **Samtals** |
| Janúar | 5 | 10 | 15 |
| Febrúar | 2 | 12 | 14 |
| Mars | 8 | 13 | 21 |
| Apríl | 5 | 14 | 19 |
| Maí | 5 | 9 | 14 |
| Júní | 5 | 15 | 20 |
| **Samtals** | **30** | **73** | **103** |
| **Fjöldi þolenda samtals** | **27** | **69** | **96** |
| **Þar af fjöldi umsækjenda um alþjóðlega vernd**  | **1** | **1** | **2** |

**Mynd 8. Fjöldi útkalla/tilkynninga 2024 eftir kyni brotaþola**

Síðustu 13 mánuði voru konur brotaþolar í 172 tilvikum en karlar í 57 tilvikum samtals 229 útköll/tilvik, sjá fjölda brotaþola eftir mánuðum og kyni á mynd 9.

**Mynd 9. Fjöldi útkalla/tilkynninga síðustu 13 mánuði eftir kyni brotaþola**

Barnavernd Reykjavíkurborgar fer með lögreglunni í útköll vegna heimilisofbeldis þegar börn eru á heimilinu og ráðgjafi frá velferðarsviði Reykjavíkurborgar sem styður við brotaþola. Ráðgjafinn er einnig kallaður til þegar engin börn eru á staðnum ef heimilisfólk þiggur þá þjónustu. Í töflu 3 sést hlutfall útkalla sem borgin fer í af þeim útköllum sem lögreglan fer í.

**Tafla 3. Fjöldi útkalla lögreglu og Reykjavíkurborgar og hlutfall útkalla/tilkynninga sem starfsfólk borgarinnar fór í af útköllum lögreglunnar 2023 og það sem af er 2024**

|  |  |  |  |
| --- | --- | --- | --- |
| **Fjöldi útkall Lögreglu og Reykjavíkurb.** |  |  |  |
|   | **Lögreglan** | **Rvk.** | **% Rvk. af útköllum lögreglu** |
| janúar | 47 | 15 | 32 |
| febrúar | 41 | 19 | 46 |
| mars | 36 | 20 | 56 |
| apríl | 48 | 23 | 48 |
| maí | 30 | 16 | 53 |
| júní | 44 | 18 | 41 |
| Júlí | 42 | 21 | 50 |
| Ágúst | 45 | 18 | 40 |
| September | 29 | 10 | 34 |
| Október | 47 | 21 | 45 |
| Nóvember | 41 | 13 | 32 |
| Desember | 44 | 26 | 59 |
| Janúar  | 43 | 15 | 35 |
| Febrúar | 36 | 14 | 39 |
| Mars | 49 | 21 | 43 |
| Apríl | 35 | 19 | 54 |
| Maí | 45 | 14 | 31 |
| Júní | 45 | 20 | 44 |

Mynd 10 sýnir fjölda útkalla, sem Reykjavíkurborg fór í, eftir kyni og aldri brotaþola 2024.

**Mynd 10.** **Fjöldi útkalla/tilkynninga 2024 eftir kyni og aldri brotaþola sem Reykjavíkurborg fór í**

Mynd 11 sýnir ofbeldi af hálfu hvers er um að ræða eftir kyni brotaþola eða tengsl gerenda og brotaþola eftir kyni brotaþola.

**Mynd 11.** **Tengsl gerenda og brotaþola eftir kyni brotaþola 2024, útköll Reykjavíkurborgar**

Mynd 12 sýnir fjölda brotaþola eftir fjölskyldugerð 2024, sem Reykjavíkurborg fór í útkall vegna.

**Mynd 12. Fjöldi brotaþola eftir fjölskyldugerð 2024**

Mynd 13 sýnir tegund ofbeldis eftir kyni brotaþola. Andlegt ofbeldi er tilgreint í 75 tilvikum þar af eru 57 konur brotaþolar og 18 karlar. Líkamlegt ofbeldi er tilgreint í 82 tilvikum þar af eru 56 konur brotaþolar og 26 karlar. Í sjö tilvikum var um fjárhagslegt ofbeldi að ræða og voru allir brotaþolar konur. Kynferðislegt ofbeldi var tilgreint í sjö tilvikum og voru fimm brotaþolar konur og tveir karlar. Hver brotaþoli getur orðið fyrir fleiri en einni tegund ofbeldis.

**Mynd 13. Tegund ofbeldis eftir kyni brotaþola 2024**

Mynd 14 sýnir fjölda gerenda eftir kyni og því hvort brotaþoli er með íslenskt eða erlent ríkisfang. Mynd 15 sýnir fjölda brotaþola eftir kyni og hvort ríkisfang er íslenskt eða erlent.

**Mynd 14. Ríkisfang gerenda 2024, íslenskt/erlent, eftir kyni**

**Mynd 15. Ríkisfang brotaþola, íslenskt/erlent, eftir kyni 2024**

Mynd 16 sýnir fjölda fatlaðra og ófatlaðra gerenda eftir kyni. Fimm gerendur voru fatlaðir, allt karlar.

Mynd 17 sýnir fjölda fatlaðra og ófatlaðra brotaþola eftir kyni. Fimm brotaþolar voru fatlaðir, fjórar konur og einn karl.

Þessar tölur byggja á mati í útkalli, á því hvort brotaþoli og gerendur séu með fötlun eða ekki. Það má ætla að fleiri brotaþolar og gerendur séu með fötlun en fram kemur í þessum tölum.

**Mynd 16.** **Fjöldi fatlaðra og ófatlaðra brotaþola gerenda eftir kyni 2024**

**Mynd 17.** **Fjöldi fatlaðra og ófatlaðra brotaþola eftir kyni 2024**

Börn voru á vettvangi í 50% útkalla 2024, sjá mynd 18 og börn voru í 58% tilvika með lögheimili hjá gerendum/brotaþolum, sjá mynd 19.

**Mynd 18. Hlutfall þeirra útkalla þegar börn voru/voru ekki á vettvangi 2024**

**Mynd 19. Hlutfall þeirra útkalla þegar börn voru/voru ekki með lögheimili á vettvangi 2024**